Hun deltok i uoffisielt NM i mangekamp innendørs 2015 for senior i januar, og vant der femkampen med 3764 poeng. I NM i friidrett innendørs 2015 fikk hun sølv i høydehopp, bak Katarina Mögenburg, og hun kom på fjerdeplass i lengdehopp uten tilløp og åttendeplass i lengdehopp. På 200 meter ble hun slått ut i semifinalen. I Ungdomsmesterskapet i friidrett innendørs 2015 vant hun høydehopp, hun fikk bronse i lengdehopp og kom på fjerdeplass på 60 meter hekk. På 200 meter ble hun slått ut i semifinalen.